<classify> Aveline Kitomary -Dar es salaam MKURUGENZI Mtendaji wa Hospitali ya Taifa Muhimbili Mloganzila, ProfesaLawrence Museru, amesema hospitali hiyo ina madaktari bingwa 52 hali inayowezeshakutoa huduma nzuri za matibabu na kupunguza idadi ya vifo kwa wagonjwa. Ufafanuzi huo aliutoa jana Dar es Salaam, kujibu taarifa zilizosambaakatika mitandao ya kijamii kuhusu kuongezeka kwa idadi ya vifo Mloganzila, haliinayosababishwa na watoa huduma kuwa ni madaktari wanafunzi. Profesa Museru alisema kuwa madai hayo si ya kweli na watoa taarifahiyo wana nia ovu iliyojificha. Moja ya sababu ambazo zimeelezwa na mtoa taarifa kwamba madaktariwanaotoa huduma ni wanafunzi waliopo katika majaribio si za kweli, tunamadaktari bingwa 52, madaktari wa kawaida 50 na kwa sasa kuna madaktari tarajali53, alisema Profesa Museru. Alisema madaktari hao wanashirikiana na kutoa huduma na madaktariwengi kutoka Hospitali ya Taifa Muhimbili Upanga na wengine wawili wabobevuwenye hadhi ya uprofesa kutoka nchini Korea. Hivyo sio kweli kwamba madaktari ambao wapo mafunzoni wanafanya kazibila usimamizi, kwani hospitali imeweka utaratibu wa kila mgonjwa anayefikakupata huduma anaonwa na daktari bingwa kwa ajili ya maamuzi. Takwimu tulizonazo zinaonyesha kwamba wagonjwa wanaotibiwaMloganzila wameongezeka katika makundi yote, wagonjwa wa nje wameongezekakutoka 17,115 katika kipindi cha robo mwaka cha Julai hadi Septemba, 2018 nakufikia 25,493 katika kipindi cha Julai hadi Septemba, 2019 ambalo ni ongezeko laasilimia 48.8. Wagonjwa wanaotibiwa na kulazwa wameongezeka kutoka 1,459 katikakipindi cha robo mwaka cha Julai hadi Septemba mwaka 2018 na kufikia wagonjwa2,795 katika kipindi cha Julai hadi Septemba mwaka 2019 ambalo ni ongezeko laasilimia 91.6. Wakati huo huo idadi ya vifo mortality rate ikipungua kutokaasilimia 14.9 iliyokuwepo katika kipindi cha robo mwaka cha Julai hadi Septemba2018 na kufikia asilimia 10.4 katika kipindi cha Julai hadi Septemba 2019 kwaupande wa Mloganzila, alisema Profesa Museru. Akizungumzia upande wa Upanga, alisema takwimu zinaonyesha kwambakatika kipindi cha robo cha Julai hadi Septemba mwaka 2018 wagonjwa waliolazwawalikuwa ni 12,375 na kulitokea vifo 1,000 sawa na asilimia 8.1. Vilevile katika kipindi cha Julai hadi Septemba 2019 MNH Upangaililaza wagonjwa 17,230 na kati ya hao vifo vilikuwa 1,673 ambayo ni asilimia9.7 mortality rate, hivyo basi takwimu kati ya MNH-Mloganzila na MNH-Upangaza asilimia ya wagonjwa waliofariki hazitofautiani sana ambapo MNH-Upanga niasilimia 9.7 wakati MNH-Mloganzila ni asilimia 10.4 katika robo ya Julai Septemba, 2019, alisema Museru. Alisema malengo yao ni kuhakikisha huduma bora zitaendeleakupatikana, hivyo kuwataka Watanzania wenye jukumu la kuelimisha jamiikuzungumza na wataalamu ili waweze kutoa taarifa sahihi kwa jamii.  <topic>: AFYA 